Üldiselt arvataksegi, et välisinvestoreid huvitab 1 300 erastamisele minevast ettevõttest kõigest 10% ehk need kõige suuremad ja strateegilistes sektorites opereerivad ettevõtted. Just nimetatud suurettevõtete müügist loodab Venemaa järgmise kolme aasta jooksul saada enamuse planeeritud 1 000 miljardist rublast (ca 25 miljardit eurot). Käesoleval aastal nähakse ette osaluste müüki ligikaudu 200 miljardi rubla (5 miljardi euro) ulatuses. Esmajärjekorras lähevad müüki osalused merelaevandusettevõttes Sovkomflot ja Sberbank'is. Viimasest läheb seekord müüki 7,6%. Sovkomflot'i aktsiatest pannakse sel aastal esmase aktsiate enampakkumise (IPO) teel müüki 25% miinus üks aktsia.